**Պիրամիդ** (անգլ.՝ Pyramid Lake), լիճ ԱՄՆ Նևադա նահանգում։ Գտնվում է Ռինո քաղաքից 64 կմ հյուսիս-արևելք։ Այն գտնվում է ծովի մակարդակից 1157 մ բարձրության վրա։ Լճի չափերը 48 կմ × 14 կմ է։ Լիճը սնվում է նրա մեջ թափվող Թրաքի գետից, որը սնվում է Թահո լճից։ Պիրամիդ լճից արտահոսք չկա։ Լճի ջուրը միայն գոլորշիացմամբ է պակասում կամ ներծծմամբ։ Լիճը Մեծ աղի լճի մակերևույթի 10%-ի չափ է, բայց ծավալը 25%-ով ավելի մեծ է։ Ջրի աղիությունը մոտավորապես ծովայինի աղիության 1/6-ն է։ Միակ հայտնի ջրամբարն է, որտեղ բնակվում է անհետացման եզրին գտնվող կուի-ուի ձկնատեսակը (*անգլ.՝ cui-ui, լատին․՝ Chasmistes cujus*):

Լիճը ամբողջությամբ գտնվում է Պիրամիդ Լեյք հնդկացիական արգելավայրային տարածքում, որը ղեկավարում են հնդկացիները, հյուսիսային պայուտները։ Լիճը հանրաճանաչ զբոսաշրջային վայր է, որը եկամուտ է բերում հնդկացիական արգելավայրին։ Լիճն իր անվանումը ստացել է բուրգի տեսքով խոշոր կրաքարային գոյացությունից։

Պատմություն
-----------

Պլեյստոցենի ժամանակաշրջանի Լախոնտան լճի (90 890 ոտնաչափ խորություն) մնացորդային լիճ է Պիրամիդը։ Լահոնտան լճի այս հատվածում 19-րդ դարում բնակվել են պայուտներ (Paiute), որոնք լճում ձկնորսություն են արել, որսացել են տուի-ծածանաձուկ (Tui chub) և Լահոնտանի կոկորդ կտրող իշխան (Lahontan cutthroat trout): Առաջինը այժմ անհետացող տեսակ է, իսկ երկրորդը՝ ոչնչացման եզրին է։

Լիճն առաջին անգամ քարտեզագրվել է 1844 թվականին՝ լճի ամերիկացի առաջին հայտնագործող Ջոն Ֆրեմոնտի կողմից, որն էլ լճին տվել է անգլերեն անուն։ 19-րդ դարում լճի մերձակայքում տեղի են ունեցել երկու ճակատամարտ, որոնք կարևոր իրադարձություններ են եղել պայուտների պատերազմում։ 1960-ականներին ի հիշատակ այս մարտերի ցուցանակ է տեղադրվել։

Աշխարհագրություն
----------------

Պիրամիդա լիճը գտնվում է ծովի մակարդակից 1157 մ բարձրության վրա, Նևադայում, Ուոշո շրջանի հարավ- արևմտյան մասում: Լիճը սնվում է Թրաքի գետից, որը թափվում է այնտեղ, լճից հոսք չկա։

Լճի լեռնաշղթայից արևելք ընկած զուգահեռ ավազանում գտնվում է Վիննեմուկա լիճը, որն այժմ չոր լիճ է։ Դերբի ամբարտակի կառուցումից առաջ, 1905 թվականին երկու լճերի մակարդակներն էլ գտնվում էին ծովի մակարդակից մոտ 1180 մ բարձրության վրա։ Պատնեշի կառուցման ավարտից հետո ջրի մակարդակն իջել է մինչև 1179 մ և 1174 մ, համապատասխանաբար Պիրամիդ և Վիննեմուկա լճերի համար։ 1957 թվականին Պիրամիդ լճի մակարդակը 1159 մ էր, իսկ Վիննեմուկկա լճի չոր հունը՝ 1150 մ։

Լախոնտան լճի մնացորդային լիճ է, որը Սառցե դարաշրջանում ծածկել է հյուսիս-արևմտյան Նևադայի մեծ մասը; Սա եղել է Լախոնտան լճի ամենախորքային կետը (270 м)՝ շրջապատի ավազաներից ամենացածր մակարդակի վրա գտնվելով

Ջրի որակ
--------

Վտանգված տեսակների պատճառով և այն, որ Տահո լճի ավազանը ներառում է Թրաքի գետի ակունքները, Պիրամիդ լիճը գտնվում է ջրի որակի մի քանի ուսումնասիրողների ուշադրության կիզակետում, որոնց առավել մանրամասն ուսումնասիրությունները սկսվել են մոտ 1980-ական թվականների կեսերին։ ԱՄՆ ղեկավարության ներքո մշակվել է ջրի որակի համապարփակ դինամիկ մոդել և մշակվել է DSSAM մոդելը Թրաքիի 8100 կմ² ջրային ավազանում տարբեր հողերի օգտագործման և կեղտաջրերի կառավարման որոշումների ազդեցությունը վերլուծելու համար։ Քննված վերլուծությունները ներառում էին ազոտ, ռեակտիվ ֆոսֆատ, ընդհանուր լուծված պինդ նյութեր, լուծված թթվածին և ինը այլ պարամետր։ Մոդելի օգտագործման հիման վրա որոշակի որոշումներ ազդել են Պիրամիդ լճի ջրի որակի բարելավման վրա և նպաստել լճի կենսաբանական զարգացման վրա։ Աղիությունը 3.7 գ/լ -ից հասել է 5 գ/լ -ի, իսկ pH-ը մոտ 9-ի։ Ջերմաստիճանը տատանվում է 0 °C- ից մինչև 20 °C-ի սահմաններում։

Պատկերասրահ
-----------

* Պիրամիդ լիճը, Նևադա 2013Պիրամիդ լիճը, Նևադա 2013
* Պիրամիդ լիճ, 1867թվականՊիրամիդ լիճ, 1867թվական
* Բուրգեր լճի տարածքումԲուրգեր լճի տարածքում
* Միայն Պիրամիդում է պահպանվել Կուի-ուի ձուկըորձը՝ 53 սմ  1,6 կգէգը՝ 64 սմ, քաշը՝ 2,7Միայն Պիրամիդում է պահպանվել Կուի-ուի ձուկը  
որձը՝ 53 սմ 1,6 կգ  
էգը՝ 64 սմ, քաշը՝ 2,7
* Տուի ծածանաձուկանհետացող տեսակՏուի ծածանաձուկ  
անհետացող տեսակ
* Լահոնտան կոկորդ կտրող իշխանոչընչացման եզրինԼահոնտան կոկորդ կտրող իշխան  
ոչընչացման եզրին

Ծանոթագրություններ
------------------

1. ↑  Geographic Names Information System
2. ↑
3. ↑
4. ↑  «Pyramid Lake is Dying». *johnpilger.com*. Վերցված է 2020 թ․ նոյեմբերի 28-ին.
5. ↑  «Mueller\_Reno's best kept secret». *web.archive.org*. 2007 թ․ հուլիսի 11. Արխիվացված է օրիգինալից 2007 թ․ հուլիսի 11-ին. Վերցված է 2020 թ․ նոյեմբերի 28-ին.
6. ↑  «Book sources» (անգլերեն). `{{cite journal}}`: Cite journal requires `|journal=` (օգնություն)
7. ↑  Mojave Desert: John Charles Fremont (1813–1890)
8. ↑  Pilger, John (1976). *Pyramid Lake Is Dying* UK: ATV Colour Production.
9. ↑  Blum, Mitchell; Gustin, Mae Sexauer; Swanson, Sherman; Donaldson, Susan G. (2001). «Mercury in Water and Sediment of Steamboat Creek, Nevada: Implications for Stream Restoration1». *JAWRA Journal of the American Water Resources Association* (անգլերեն). **37** (4): 795–804. doi:10.1111/j.1752-1688.2001.tb05512.x. ISSN 1752-1688.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Պիրամիդ (լիճ)» հոդվածին։ |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Բառարաններ և հանրագիտարաններ | Բրիտանիկա |
|  |
| Չափորոշչային վերահսկողություն | LCCN: sh85109296 · VIAF: 315526272 · WorldCat VIAF: 315526272 |

 |